CELEX: 62021TN0231
Language: lt
Date: 2021-04-30 00:00:00
Title: Byla T-231/21: 2021 m. balandžio 30 d. pareikštas ieškinys byloje Praesidiad / EUIPO – Zaun (Post)

2021 7 12   
            
            
               LT
            
            
               Europos Sąjungos oficialusis leidinys
            
            
               C 278/50
            
         
      2021 m. balandžio 30 d. pareikštas ieškinys byloje Praesidiad / EUIPO – Zaun (Post)
      
      (Byla T-231/21)
      (2021/C 278/70)
      Kalba, kuria surašytas ieškinys: anglų
      
         Šalys
      
      
         Ieškovė: Praesidiad Holding (Zvevegemas, Belgija), atstovaujama advokatų M. Rieger-Janson ir D. Op de Beeck
      
         Atsakovė: Europos Sąjungos intelektinės nuosavybės tarnyba (EUIPO)
      
         Kita procedūros Apeliacinėje taryboje šalis: Zaun Ltd (Vulverhamptonas, Jungtinė Karalystė)
      
         Su procedūra EUIPO susijusi informacija
      
      
         Dizaino, dėl kurio kilo ginčas, savininkė: ieškovė Bendrajame Teisme
      
         Dizainas, dėl kurio kilo ginčas: Europos Sąjungos dizainas Nr. 127 204-0001 (Post)
      
         Ginčijamas sprendimas: 2021 m. vasario 15 d. EUIPO trečiosios apeliacinės tarybos sprendimas byloje R 2068/2019-3
      
         Reikalavimai
      
      Ieškovė Bendrojo Teismo prašo:
      
                  —
               
               
                  panaikinti ginčijamą sprendimą,
               
            
                  —
               
               
                  palikti galioti 2019 m. liepos 19 d. EUIPO Anuliavimo skyriaus sprendimą, kuriuo atmestas prašymas pripažinti ginčijamo dizaino registraciją negaliojančia,
               
            
                  —
               
               
                  nurodyti EUIPO (ir, jeigu kita procedūros EUIPO šalis įstotų į bylą, įstojusiai į bylą šaliai) padengti bylinėjimosi išlaidas ir dizaino savininkės patirtas išlaidas.
               
            
         Pagrindai, kuriais remiamasi
      
      
                  —
               
               
                  Apeliacinė taryba neteisingai taikė Sprendimą DOCERAM, aiškindama Tarybos reglamento (EB) Nr. 6/2002 8 straipsnio 1 dalį, nes netinkamai identifikavo produktą,
               
            
                  —
               
               
                  Apeliacinė taryba neteisingai taikė Sprendimą DOCERAM, aiškindama Tarybos reglamento (EB) Nr. 6/2002 8 straipsnio 1 dalį, nes neatsižvelgė į įrodymus dėl objektyvių aplinkybių, rodančių kitas nei techninės funkcijos priežastis,
               
            
                  —
               
               
                  Apeliacinė taryba neteisingai taikė Sprendimą DOCERAM, aiškindama Tarybos reglamento (EB) Nr. 6/2002 8 straipsnio 1 dalį, nes, užuot taikiusi objektyvių aplinkybių kriterijų, nurodė, kad reikia subjektyvių dizaino aplinkybių įrodymų,
               
            
                  —
               
               
                  Apeliacinė taryba, pažeisdama Tarybos reglamento (EB) Nr. 6/2002 62 straipsnį, nenurodė priežasčių, kodėl dizaino savininkės įrodymai buvo atmesti kaip nereikšmingi ir (ar) nepagrįsti,
               
            
                  —
               
               
                  Apeliacinė taryba nepagrįstai nurodė, kad įrodinėjimo našta tenka dizaino savininkei, o ne prašymą pripažinti registraciją negaliojančia pateikusiam asmeniui.